नीर मएना या धार मएना (बाल कविता)
मएनहि सनि, मएनहि छी बूझू,
पर तइयो किछु अन्तर छी ।
 मएनाक लोल छी पीयर रंगक,
मएना भेटत घऽर - आङ्गनमे,
ताहि ठाँ कम्महि भेटत ई ।
 नदी - धार - नालाक कातमे,
बहैत पानि केर कातक भिण्डा,
घास - फूससँ झाँपल छी ।
 ताहि ठाँ बियरि बना कऽ रहइछ,
ई मएना रहइछ ने गाछ पर,
जेना बगेरी, सुगबा सीकी ।
 गाछ पर ओ खोंता ने बनबैछ,
भारतीय उप - महाद्वीप केर,
बस अगबहि छी थाती ई ।
 विश्वमे अन्तऽ नञि भेटैछ,
*१ - मएनहि सनि = साधारण मएना - जे कि घऽर-आङ्गनमे भेटैत अछि - तकरहि सनि मोटा-मोटी रूप । तथापि एकर रंगमे बहुत किछु विशिष्ट अन्तर थिक । संगहि, आन बहुत रास बातमे अन्तर थिक ।
 *२ - ई मएना बेसीतर मीठ पानिक बहैत श्रोतक (RUNNING FRESH-WATER SYSTEMS) कातमे भेटैत अछि । ओना एकर प्राकृतिक आवास क्षेत्र कम भऽ जयबाक कारणेँ स्थिर पानिक श्रोत लग सेहो देखल जा सकैत अछि । तेँ एकर मैथिली, अंग्रेजी आ हिन्दीमे एकर ताहि तरहक नाम थिक ।
 *३ - ई चिड़ै गाछ पर खोंता नञि लगबैत अछि आ बगेरी ओ सुगवा-सीकी नामक चिड़ै जेकाँ माटिक भीतर बियरि (बिल) (UNDERGROUND BURROW) बनाए रहैत अछि । नदी, धार, नहरि, पैघ नाला आदिक भीड़ (भिण्डा) पर जाहि ठाम मनुक्खक आबर-जात कम रहैछ आ जे घास-फूस झाड़ी आदिसँ झाँपल रहैछ ताहि ठामक नम-भूमिमे ई चिड़ै बियरि बनबैछ । इएह बियरि एकर खोंता थिक । कखनहु - कखनहु पुरना परित्यक्त ईनारक भीतमे सेहो बियरि बनाए खोंता बनबैत अछि । ई चिड़ै प्रायः छोट-छोट झुण्डमे रहैत अछि ।
 *४ - ई मएना भारतीय उपमहाद्वीप (INDIAN SUBCONTINENT) केर मूल निवासी (NATIVE SPECIES) अछि । एतहु ओ मात्र किछु सीमित भू-भागहिमे भेटैत अछि । पच्छिममे रावी-सतलुज-सिन्धु केर मैदानी भागसँ लऽ कऽ पूबमे गंगा नदीक त्रिमुहानी या डेल्टा (DELTA) क्षेत्र धरि भेटैत अछि । दच्छिनमे उपरोक्त मैदानी भागक दछिनबरिया सीमा धरि आ उत्तरमे हिमालयक तराई क्षेत्र धरि भेटैत अछि ।
 मैथिली पाक्षिक इण्टरनेट पत्रिका "विदेह" केर 205म अंक (01 जुलाई 2016) (वर्ष 9, मास 103, अंक 205) केर "बालानां कृते" स्तम्भमे प्रकाशित । 